Grupa 4: Preuzimanje i zbrinjavanje mehanički usitnjenog (drobljenog) glomaznog otpada na lokaciji gospodarenja otpadom Pehlin (KB 20 03 07 i/ili 19 12 12)
Opis grupe: Glomazni otpad definiran Zakonom o gospodarenju otpadom je predmet ili tvar koju je zbog zapremine i/ili mase neprikladno prikupljati u okviru usluge prikupljanja miješanog komunalnog otpada te je u Katalogu otpada razvrstan pod ključnim brojem 20 03 07 – glomazni otpad.
Predmet ove grupe je preuzimanje, vaganje, prijevoz te oporaba i/ili zbrinjavanje mehanički usitnjenog (drobljenog) glomaznog otpada koji nastaje mehaničkom obradom glomaznog otpada na lokaciji gospodarenja otpadom Pehlin. Sukladno Elaboratu o gospodarenju otpadom, nakon mehaničke obrade, ovisno o svojstvima i sastavu nastalog materijala, otpad može biti razvrstan pod ključni broj 20 03 07 i/ili 19 12 12.
Usluga uključuje preuzimanje, vaganje, utovar, prijevoz te daljnju oporabu i/ili zbrinjavanje preuzetog mehanički usitnjenog glomaznog otpada, u skladu s važećim propisima i uvjetima iz Dokumentacije o nabavi.
Utovar mehanički usitnjenog glomaznog otpada u vozila Ponuditelja osigurava i obavlja Naručitelj.
Ponuditelj mora osigurati kapacitet za preuzimanje najmanje 180 m³ mehanički usitnjenog glomaznog otpada dnevno sa sljedeće lokacije:
· Lokacija gospodarenja otpadom Pehlin, Pehlin bb, 51000 Rijeka
Preuzimanje otpada obavljat će se od ponedjeljka do petka od 07:00 do 17:00 sati te subotom od 07:00 do 13:00 sati.
Mjesto izvršenja predmetne nabave može se tijekom važenja Ugovora mijenjati ovisno o potrebama Naručitelja, uključujući mogućnost određivanja drugih lokacija za preuzimanje otpada.
Količine predmeta nabave definirane Troškovnikom su okvirne te se Naručitelj ne obvezuje realizirati sve navedene količine u cijelosti.
Ponuđena usluga mora omogućiti preuzimanje i daljnju oporabu i/ili zbrinjavanje mehanički usitnjenog glomaznog otpada na odgovarajući i okolišno prihvatljiv način, u skladu sa Zakonom o gospodarenju otpadom i podzakonskim propisima te uvjetima i zahtjevima iz Dokumentacije o nabavi.
Odgovornost Naručitelja kao posjednika otpada za preuzeti otpad prestaje u trenutku njegova preuzimanja od strane Ponuditelja, u skladu s važećim propisima.
Ponuditelj odgovara za preuzeti otpad od trenutka njegova preuzimanja te je dužan osigurati njegovo zakonito preuzimanje, prijevoz, oporabu i/ili zbrinjavanje, kao i postupanje s otpadom u skladu s važećim propisima.
Naručitelj ne odgovara za eventualne propuste Ponuditelja u izvršavanju ugovorene usluge niti za štetu koju Ponuditelj prouzroči trećim osobama tijekom izvršavanja usluge.

Naručitelj, kao posjednik otpada, dužan je gospodarskom subjektu koji obavlja djelatnost gospodarenja otpadom predati podatke i dokumentaciju o otpadu propisanu važećim propisima, uključujući Prateći list za otpad, kada je njegova primjena obvezna. Naručitelj odgovara za točnost podataka o otpadu koje navodi u pratećoj dokumentaciji.
Preslika pratećeg lista, kada je primjenjiv, ovjerena od strane Naručitelja i Ponuditelja, odnosno drugog gospodarskog subjekta koji obavlja prijevoz, te dokumenti o vaganju preuzetog otpada predstavljaju dokaze o izvršenju usluge.
Ponuditelj koji obavlja uslugu preuzimanja, prijevoza i oporabe i/ili zbrinjavanja mehanički usitnjenog glomaznog otpada dužan je s preuzetim otpadom postupati u skladu sa Zakonom o gospodarenju otpadom, Katalogom otpada, podzakonskim propisima te svim drugim primjenjivim propisima iz područja gospodarenja otpadom.
TRAJANJE UGOVORA
Trajanje Ugovora je 12 mjeseci. Ugovor stupa na snagu danom obostranog potpisa.
Usluga će se izvršavati sukcesivno tijekom ugovorenog razdoblja, ovisno o potrebama Naručitelja.
Rok za pružanje pojedine usluge ne može biti duži od 24 sata od zaprimanja pojedine narudžbe.
Narudžba se dostavlja na dokaziv način, putem e-maila uz potvrdu primitka ili na drugi ugovoreni način.

